Document ID: /roh_data/filtered/fineweb-2-filterrobots_roh.jsonl.gz/13734

Las partidas burgaisas PBD, PCD, PLD e PPS, dentant senza la PVL, èn s'inscuntradas per decider, co ir en la cursa per la plazza libra en la suprastanza da Cuira. Las partidas han decis da trametter mo pli Marco Tscholl da la partida burgaisdemocratica en la cursa. Ils auters candidats burgais na candideschan betg pli.
Situaziun da partenza
Marco Tscholl aveva fatg las pli bleras vusch dals candidats burgais en l'emprim scrutini la dumengia passada. Cun trametter mo pli Tscholl en la cursa vulan ils burgais evitar ch'ils socialdemocrats pon tegnair lur sez. Be per paucas vuschs n'è lur candidat Patrik Degiacomi betg vegnì elegì en l'emprim scrutini sco nov suprastant daCuira.
Victurs e perdents
Gia reelegids èn Urs Marti da la PLD e Tom Leibundgut da la glista libra. Urs Marti resta era president da la chapitala grischuna. Betg pli en la cursa én Hanspeter Hunger (PPS), Peter Portmann (PCD), Beath Nay (nagina partida) e Salome Mathys (PVL).
RR novitads 15:00